פולינה אדמוב

פּוֹלינה אָדָמוֹב (ברוסית: Полина Адамова; נולדה ב-1970) היא מעצבת ספרים, תפאורה ותלבושות לתיאטרון ישראלית.

==ביוגרפיה==
פולינה אדמוב נולדה וגדלה במוסקבה. אביה היה פרופסור ולימד עיצוב ספרים באקדמיה לעיצוב גרפי ודפוס במוסקבה, ואמה היא ציירת, אשר שימשה שנים רבות כמעצבת ראשית בהוצאת ספרים במוסקבה. אדמוב למדה במשך חמש שנים עיצוב ספרים באקדמיה לעיצוב גרפי ודפוס במוסקבה והיא בעלת תואר שני בנושא. למדה בקורס עיצוב תיאטרון במשך שנה. עלתה לישראל בשנת 2001.

אדמוב מעצבת תפאורה ותלבושות לתיאטראות שונים בחו"ל החל משנת 1995, תיאטראות "סדנת פטר פומנקו" ותיאטרון ע"ש וכטנגוב במוסקבה, תיאטרון "מולודוי", תיאטרון סוזירה והתיאטרון הלאומי ע"ש פרנקו בקייב ו-Takoi Teatr בסנקט פטרבורג.
לתיאטראות שונים בישראל החל משנת 2003: תיאטרון מלנקי, התיאטרון הערבי-עברי ביפו, הבימה הייניקן קלאב, תיאטרון הבימה, תיאטרון הסמטה, אופרה בפרינג', תיאטרון צוותא, תיאטרון קונטקסט, תיאטרון החאן ותיאטרון היידישפיל. עסקה בעיצוב תפאורה ותלבושות בפרויקטים שונים בבתי ספר לתיאטרון בישראל (2001–2005). היא גם עיצבה לכל התיאטראות את התוכניות, העלונים, הכרזות ואתרי האינטרנט.

אדמוב הייתה מעצבת פרסומות בהוצאת "קומרסנט", מוסקבה. שימשה כמעצבת ספרים בהוצאות "איוון פרס" ו"רוסמן", "מיסל", ו"המוזיאון ע"ש פושקין" במוסקבה ובארגון ג'וינט ירושלים-מוסקבה, בהוצאות "ספרית מעריב", "ידיעות אחרונות" ו"גשרי תרבות". הייתה מעצבת ראשית במגזינים "זנווס", "מדווד", "מחא"ט הוצאה לאור" ו"ארכידום" במוסקבה. במגזינים "סלון" ו"קינותיאטר" בקייב ובמגזין "Time-Out" ישראל בשפה הרוסית. שימשה כמעצבת הגרפית הראשית לחלק מהצגות תיאטרון "גשר", מעצבת גרפית לתיאטרון קונטקסט ועיצבה כרזות ותוכניות לתיאטרון החאן.

מתגוררת בתל אביב עם בן זוגה, הסופר והמתרגם רועי חן, ולהם בן אחד.

<gallery>
Polina Adamova Mirale Efrat.jpeg|מתוך ההצגה "מירה'לה אפרת" מאת יעקב גורדין, תיאטרון קונטקסט (2011)
Yov Polina.jpg|המחזה "איוב", על פי יוזף רות, תיאטרון מלנקי (2010)
Polina sketch.jpg|"סדר עולמי חדש" מאת הרולד פינטר, תיאטרון החאן (2010)
Polina sketch 2.jpg|"סדר עולמי חדש" מאת הרולד פינטר, תיאטרון החאן (2010)
Polina Adamova doktor.jpeg|דוקטור רייס בהצגה "מולי סוויני" מאת בריאן פריל, תיאטרון החאן (2011)
Polina Adamova moly.jpeg|מולי סוויני בהצגה "מולי סוויני" מאת בריאן פריל, תיאטרון החאן (2011)
</gallery>

==פרסים==
* "משחק של אהבה ומזל" - פרס התיאטרון הישראלי לעיצוב תלבושות, ישראל (2012)
* "הלילה השנים עשר" - פרס התיאטרון הישראלי לעיצוב תלבושות, ישראל (2010)
* "אורפאוס במטרו" – פרס קיפוד הזהב לתפאורה הטובה של השנה, ישראל (2009)
* "הזר" – הצגת הפרינג' הטובה של השנה, מלנקי, ישראל (2004)
* "המרקיז דה סאד", פרס התפאורה הטובה של השנה, פקטורל, אוקראינה (1999)
* מגזין "קינותיאטר", פרס העיצוב הגרפי של השנה, קייב (2000)
* "פלאי פרוורי מוסקבה", פרס העיצוב הגרפי של השנה, מוסקבה (1997)

==עבודותיה בתיאטרון==
===בארץ===

===בחו"ל===
* "אגדת חורף" על פי שקספיר, בבימוי יאיר שרמן - תלבושות, TEATR FREIBURG, פרייבורג תיאטר, גרמניה (2023)
* "אשכבה" על פי חנוך לוין, בבימוי יאיר שרמן - תלבושות, TEATR, בייג׳ין, סין (2019)
*"עיקר שכחתי" על פי שלום עליכם, תפאורה ותלבושות, TAKOI TEATR', סנקט פטרבורג (2011)
* "מרקיז דה סאד", מאת יוקיו מישימה, התיאטרון הלאומי ע"ש פרנקו, קייב, תפאורה ותלבושות (2000)
* "אובטורת להתראות", מאת איוון פרנקו, תיאטרון סוזירה, קייב, תפאורה ותלבושות (1999–2000)
* "שמנקו דנשיק", מאת קוויטקו-אוסנוביאנינקו, תיאטרון "מולודוי", קייב, תפאורה ותלבושות (1999)
* "החיים הם חלום", מאת פדרו קלדרון, תיאטרון ע"ש וכטנגוב, מוסקבה, תפאורה (1997–1998)
* "טניה טניה", מאת אולה מוחינה, תיאטרון "סדנת פטר פומנקו" מוסקבה, תפאורה (1995)

==קישורים חיצוניים==

* 
* [https://web.archive.org/web/20160303230950/http://www.theater-awards.org.il/עיצוב-תלבושות.html פולינה אדמוב], באתר פרס התיאטרון הישראלי
* [https://web.archive.org/web/20160303185836/http://www.malenki.co.il/staff/adamov/?placeValuesBeforeTB_=savedValues&TB_iframe=true&height=400&width=220&modal=true פולינה אדמוב], באתר תיאטרון מלנקי
* [http://yaelilan.wordpress.com/2011/01/17/twelfth-night-הלילה-השנים-עשר/ תלבושות בהצגה הלילה השנים-עשר], בתיאטרון החאן

קטגוריה:מעצבות ישראליות
קטגוריה:מעצבים ישראלים
קטגוריה:מעצבי במה ישראלים
קטגוריה:מעצבות במה ישראליות
קטגוריה:מעצבי תלבושות ישראלים
קטגוריה:מעצבות תלבושות ישראליות
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-2000
קטגוריה:עולים בשנות ה-2000
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:זוכי פרס קיפוד הזהב
קטגוריה:מעצבות אופנה ישראליות
קטגוריה:ישראליות שנולדו ב-1970
קטגוריה:ישראלים שנולדו ב-1970